# אסון צור

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסון צור הוא כינוי לשני אסונות נפרדים שאירעו בתקופת מלחמת לבנון, בהפרש של כמעט שנה זה מזה, בהם נפגעו חיילי צה"ל בעיר צור שבלבנון.

## [עריכה] אסון צור הראשון

ב-11 בנובמבר 1982 קרס בניין הממשל הצבאי בצור, ושבעים וחמישה חיילי צה"ל נהרגו, מתוכם 34 לוחמי משמר הגבול. אירוע זה אירע כנראה עקב דליפת גז שגרמה להתפוצצות הבניין ולקריסתו, לא כתוצאה מפעילות עוינת.

## [עריכה] אסון צור השני

ב-4 בנובמבר 1983 התפוצצה מכונית תופת ליד שער הכניסה למפקדת צה"ל ומשמר הגבול בצור, בפיגוע זה נמנו 60 הרוגים מהם 28 לוחמי צה"ל, שוטרי משמר הגבול ואנשי שב"כ. מכונית התופת, שהכילה 500 ק"ג חומר נפץ, פרצה בנסיעה מהירה אל חצר המפקדה בשש בבוקר. למרות יריות השומרים הצליח הנהג המתאבד להגיע אל מגרש החניה ולהפעיל את המטען. בפיצוץ קרס הבניין בו שכנה מפקדת השב"כ ומפקדת משמר הגבול שלידה. רוב החיילים שהיו במתחם ישנו באוהלים וכך ניצלו. ארגון הג'יהאד האיסלמי קיבל עליו את האחריות לפיגוע. יחידת החילוץ של צה"ל עמלה בחילוץ קשה ומסובך לאתר ניצולים בבניין. מתחקיר שנערך לאחר האסון עלה כי המחבל המתאבד הגיע במכונית התופת מהעיירה בעל בק שבבקעת הלבנון.

## [עריכה] לקחים

אסון צור הניב מסקנות ולקחים המלווים אותנו עד היום, בשני תחומים. הראשון, הוכר הצורך בצה"ל בהקמתה של יחידה מיומנת ויעודית לפעולות חילוץ והצלה. דבר שהביא להקמת יחידת החילוץ וההצלה הארצית בפיקוד העורף. השני, האסון סיפק הזדמנות למחקר רפואי בתחום הטיפול בתסמונת מעיכה האופיינית לקורבנות של התמוטטות בניינים. דבר המאפשר היום לשפר את סיכויי הישרדותם של מי שנלכדים בבניינים שהתמוטטו, בין באסונות טבע ובין בנסיבות אחרות.

מקור: http://he.wikipedia.org../../../%D7%90/%D7%A1/%D7%95/%D7%90%D7%A1%D7%95%D7%9F_%D7%A6%D7%95%D7%A8.html

קטגוריות: אסונות בצה"ל | מלחמת לבנון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש